Арапско освајање Египта вођени је истовремено са освајањем Персијског царства. Део је Византијско-арапских ратова. Године 639. калиф Омер покреће војску од око 4000 људи под командом Амр ибн ел Аса. Војска је убрзо добила појачање од 5000 људи. Следеће године византијска војска поражена је код Хелиополиса. Амр се потом упутио ка Александрији. Град се предао 8. новембра 641. године. Године 645. Византинци су повратили Александрију, али ју је Амр поново освојио следеће године. Флота коју је Констанс II послао 654. године је одбијена. Као и у другим освојеним земљама, Арабљани се нису мешали са египатским становништвом. Хришћани у Египту задржали су право на слободно исповедање своје вере уз плаћање данка муслиманима. Подела Египта на номе задржана је и током арапског периода.